Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106873&kokkuvotted=false&jaotusedVaikimisiAvatud=
Timestamp: 2020-02-29 00:29:20+00:00
Document Index: 6306214

Matched Legal Cases: ['Riigikohus ', 'Riigikohus ', 'Riigikohus ', 'Riigikohus ', 'Riigikohus ', '§ 50', '§ 14']

3-1-1-105-02 Riigikohus 17.10.2002
Kui isik ei ole suutnud piisavalt usutavalt osundada isikutele, kellele võiks kuuluda tema elukohast leitud ese (nt laskemoon), siis on alust lugeda seda kuuluvaks kõnealuse eluruumi valdajale.
3-1-1-112-99 Riigikohus 14.12.1999
Juhul kui end aktiivselt kaitsev kohtualune jätab esitamata oma väidete õigsust kinnitavad tõendid ega loo reaalset võimalust nende väidete kontrollimiseks, puudub alus rääkida süüdimõistetu suhtes tekkinud kahtlustest, mis tuleb tõlgendada kohtualuse kasuks.
Esimese astme kohtu poolt olulistele tõenditele ja tõendite kogumile antud hinnangust erineva hinnangu andmise motiveerimata jätmine ringkonnakohtu otuses on kriminaalmenetluse seaduse oluline rikkumine.
3-1-1-72-98 Riigikohus 02.06.1998
Kui tõendite kontrollimisega pole kohtutel võimalik kriminaalasjas vastuolusid kõrvaldada, tuleb kohtualune talle esitatud süüdistuses õigeks mõista.
Ringkonnakohus, jõudnud tõendite hindamisel esimese astme kohtu hinnangust vastupidisele seisukohale, peab motiveerima ka seda, miks ta tunnistab esimese astme kohtu hinnangu tõenditele ebaõigeks.=Kohtuotsusega tuvastatuks loetud asjaolud ei tohi olla vastuolus.
3-1-1-71-98 Riigikohus 26.05.1998
Kui kriminaalasja arutamise käigus ei õnnestu täiendavate tõendite kogumise ja hindamise abil kõrvaldada tekkinud kahtlusi, tuleb kohtul lähtuda süütuse presumptsioonist.
Isiku süüditunnistamine kehavigastuse tahtlikus tekitamkses võib olla põhjendamatu ja vastuolus kriminaalasja tehiolude igakülgse, täieliku ja objektiivse uurimise nõudega juhul, kui kummutamata on hädaseisundi esinemisele viitavad asjaolud ning kahtlusi tekitab kannatanule kehavigastuste tekkimise väidetav viis ja isegi vigastuste olemasolu.
tõendamise erisused erasüüdistusasjas
Erasüüdistusasjas lasub tõendamiskoormis kannatanul.
3-1-1-123-97 Riigikohus 22.01.1998
hindamine (KrMK § 50)
Tõendite hindamisel tuleb arvestada tõendiliigi isepära: algse tõendi kaastoimel tekkinud tuletatud tõendi usaldusväärsus võib väheneda algse tõendi usaldusväärsuse vähenemisel (näit. tunnistaja ütluste ebajärjekindlus).=Isiku menetlusseisund võib eeluurimisel mõjutada ka tema ütluste sisu.
Igaüht, keda süüdistatakse kuriteos, loetakse süütuks seni, kuni tema süü pole seaduse kohaselt tõendatud. Kõik kõrvaldamata kahtlused tõlgendatakse alati ja vaieldamatult kohtualuse kasuks.
lõpuleviidud kuriteo piiritlemine kuriteokatsest
Altkäemaksu andmise saab lugeda lõpuleviiduks vaid altkäemaksu vastuvõtmisega ametiisiku poolt.
salajasele koostööle kaasamise mõiste (Jälitustegevuse seaduse § 14)
Isiku kaasamisena salajasele koostööle jälitustegevuses saab käsitleda isiku nõusolekut jälituse erandtoimingu läbiviimiseks tema tööruumis ja tema osavõtul.